II.

Yhteisön toisen tukikehyksen muiden ohjelmien ja yhteisön kolmannesta tukikehyksestä rahoitettavien ohjelmien tilanne on seuraava: 3. Koulutus 4. Yhteisön toisesta tukikehyksestä rahoitetussa täydennyskoulutusta koskevassa toimintaohjelmassa toteutettiin vuosina 1998—2001 kouluikäisten lasten koulutusohjelma 30 paikkakunnalla, joilla asuu romaniväestöä. Tärkeimmät toimet käsittivät 3 000 opettajan koulutuksen sellaisia kouluja varten, joissa käy romanilapsia, romaneille soveltuvan opetusmateriaalin laatimisen, tukiopetuksen antamiseen tarkoitettujen intensiivikurssien järjestämisen ja vanhemmille osoitetut tietämyksen lisäämistoimet. Ohjelman ansiosta 75 prosenttia lapsista kävi vuonna 2000 säännöllisesti peruskoulua, kun luku oli aikaisemmin 25 prosenttia. 5. Vuoden 2002 jälkeinen kausi (yhteisön kolmas tukikehys) Kyseistä koulutusohjelmaa on laajennettu kaikille paikkakunnille, joilla romaneja asuu, ja siihen on sisällytetty uusia toimia. Koulutusohjelmaa rahoitetaan yhteisön kolmannen tukikehyksen työllisyyttä ja täydennyskoulutusta koskevasta ohjelmasta. Ensimmäisessä vaiheessa on tarkoitus järjestää 130 tukiopetuksen antamiseen tarkoitettua intensiivikurssia, joiden avulla lapset saadaan mukaan tavanomaiseen kouluopetukseen. Tarkoitus ei ole perustaa romaneille omia kouluja vaan tukea ja valmistaa heitä, jotta he voisivat jatkaa koulunkäyntiä. Lisäksi järjestetään opettajille tarkoitettuja kursseja ja laaditaan oppimateriaalia. Ensimmäisessä vaiheessa on lisäksi tarkoitus toteuttaa seuraavat toimet: luku- ja kirjoitustaidon opettaminen 600 aikuiselle, kreikankielen suullisen ja kirjallisen viestinnän kurssien järjestäminen 150 aikuiselle sekä esimerkiksi terveydenhuoltoa ja lasten koulutusta koskevien perustietojen opettaminen 150 aikuiselle. 6. Terveydenhuolto 7. Terveysministeriö, lääninhallitukset ja kansalaisjärjestöt toteuttivat kaudella 1997—2002 rokotusohjelman. 8. Yhteisön kolmannessa tukikehyksessä on kaudella 2002—2008 tarkoitus toteuttaa kansanterveyden alan ohjelma, jota rahoitetaan yhteisön kolmannen tukikehyksen terveyttä ja sosiaalihuoltoa koskevasta toimintaohjelmasta. Ohjelma sisältää ennaltaehkäisyyn, rokottamiseen ja terveyskasvatukseen liittyviä toimia. Liikkuva sairaanhoitoyksikkö on jo käynyt 20:ssa romanien asuttamassa leirissä, ja sen on tarkoitus käydä kaikissa romanileireissä ohjelman loppuun mennessä. Yksikkö suorittaa ennaltaehkäiseviä terveystarkastuksia (muun muassa verikokeita, rintakehän röntgenkuvauksia ja papakokeita). Joissakin kunnissa toteutetaan pysyvien asutusalueiden perustamiseen liittyvää ohjelmaa kansallisin varoin. Näille alueille on tarkoitus perustaa 50 sosiaalis-lääketieteellistä keskusta, joiden toimintaa rahoitetaan yhteisön kolmannen tukikehyksen asianomaisista alueohjelmista. 9. Työllisyyden Edistäminen 10. Kaudella 1997—2001 toteutettiin satakunta ammatillisen koulutuksen ohjelmaa, joihin osallistui edunsaajina muun muassa noin 1 800 romaniyhteisön jäsentä. 11. Meneillään olevalla kaudella on tarkoitus toteuttaa joitakin ammatillisen koulutuksen ohjelmia ja työllisyystukiohjelmia osana työllisyyden ja ammatillisen koulutuksen toimintaohjelmaa ja yhteisön kolmannen tukikehyksen alueellisia ohjelmia. Nämä toimet on osoitettu ensisijaisesti heikommassa asemassa oleville väestönosille, kuten romaniyhteisölle. 12. Romaniväestön (aikuiset ja lapset) Tukikeskukset Tämä toimi saa osarahoitusta Equal-aloitteesta. Tällä hetkellä kymmenessä eri kunnassa toimii kymmenen tukikeskusta, jotka antavat koulutukseen, työllisyyteen, terveydenhuoltoon, asumiseen ja valtionhallintoon liittyviä neuvoja ja tietoja. Meneillään olevan kauden loppuun mennessä on tarkoitus perustaa 20 uutta keskusta niihin kuntiin, joissa toteutetaan asutusohjelmia kansallisin varoin.